“Праекты, якія выйшлі ў фінал конкурсу, сталі для мяне адкрыццём, — прызнаўся Міхаіл Уладзіміравіч. — Здавалася б, у пэўных галінах нешта новае ўжо складана прыдумаць, а моладзь знаходзіць удалае рашэнне”. Ён выказаў пажаданне, каб наватары больш актыўна прапаноўвалі свае праекты і ў эканамічнай сферы. “Мы бачым, што традыцыйнай эканоміцы неабходна абнаўленне. Трэба фарміраваць новую вытворчасць, тэхналагічныя ўклады. Не замест старых, а ў дапаўненне да іх. Таму ўсе прапановы, якія тычацца, напрыклад, біятэхналогій, маюць вялікі патэнцыял”.